Diari Oficial de la Generalitat Valenciana


Sumari del DOGV 2061, del 06-07-1993 (1993/828583)

ACORD de 28 de juny de 1993, del Govern Valencià, pel qual es declara la urgent ocupació dels Béns i drets subjectes a expedient d'expropiació forçosa de l'Ajuntament de Puçol.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2061

Data del DOGV
:   06-07-1993

Secció del DOGV
:   ALTRES DISPOSICIONS

Número del document
:   1993/828583


Data del document
:   28-06-1993

Organisme emissor
:   Conselleria d'Administració Pública

Tipus de document
:   Acord

Acord de 28 de juny de 1993, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Puçol.  
El Govern Valencià, en la reunió de 28 de juny de 1993, adoptà l'acord següent:  
L'Ajuntament de Puçol, després de l'aprovació del projecte tècnic d'obres i del compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació per a l'execució de les obres d'instal·lació per al joc de pilota, trinquet de galotxa.  
Aquesta declaració d'urgent ocupació es justifica en el fet que l?esmentada obra està inclosa en el Pla Provincial d'Obres i Serveis de 1993 i la demora en la seua execució podria suposar la pèrdua de la subvenció corresponent.  
Sotmès l?expedient a informació pública, alguns afectats han presentat reclamacions, que van estar desestimades per acord del ple de 27 de novembre de 1992.   
El tràmit del procediment s'ha fet d?acord amb la Llei d'Expropiació forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià  
ACORDA  
Declarar la' urgent ocupació dels béns i drets subjectes a expedient d'expropiació forçosa instruït per l'Ajuntament de Pujol per a la realització de les obres d'instal·lació per al joc de pilota, trinquet de galotxa, incloses en el Pla Provincial d'Obres i Serveis per a 1993.  
Llista de béns afectats:  
Finca 1. Nom del propietari: Sr. Joaquin Esteve Ferrer. Domicili: e/ de Sant Antoni, 86. Pujol. Situació de la finca: parcel·la núm. 164, rústica, polígon 4. Superfície: 2.880 m2.  
Finca 2. Nom de la propietària: Sra. Vicenta Esteve Ferrer. Domicili: e/ de Morvedre, 62. Puçol. Situació de la finca: parcel·la núm. 248a, rústica, polígon 4. Superfície: 1170 m2.  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè els interessats, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Pujol al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acorda que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l?esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 28 de juny de 1993.  
El Conseller Secretari del Govern Valencià,   
EMERIT BONO I MARTINEZ